དབུས་འོས་བསྡུ་ལས་ཁང་ནས་ས་གནས་འོས་བསྡུ་ལས་ཁང་ལ་འོས་དམིགས་འདེམས་སྒྲུག་གི་ལས་རིམ་བཀོད་ཁྱབ་གཏོང་ཚེས་ནས་སྤྱི་འཐུས་འོས་བསྡུའི་ལས་རིམ་འགོ་འཛུགས་བྱེད་པ་དང༌།དངོས་གཞིའི་གྲུབ་འབྲས་གསལ་བསྒྲགས་བྱས་པའི་ཉིན་སྤྱི་འཐུས་ཀྱི་འོས་བསྡུའི་ལས་དོན་གྲུབ་པར་ངོས་འཛིན་བྱེད་དགོས།དེ་བཞིན་དབུས་འོས་བསྡུ་ལས་ཁང་ནས་ས་གནས་འོས་བསྡུ་ལས་ཁང་ལ་སྲིད་སྐྱོང་གི་སྔོན་འགྲོའི་འོས་དམིགས་འདེམས་སྒྲུག་གི་ལས་རིམ་བཀོད་ཁྱབ་གཏོང་ཚེས་ནས་སྲིད་སྐྱོང་གི་འོས་བསྡུའི་ལས་རིམ་འགོ་འཛུགས་བྱེད་པ་དང༌།དངོས་གཞིའི་གྲུབ་འབྲས་གསལ་བསྒྲགས་བྱས་ཉིན་ནས་སྲིད་སྐྱོང་གི་འོས་བསྡུའི་ལས་དོན་གྲུབ་པར་ངོས་འཛིན་བྱེད་དགོས།